recursal/SuperWikiNEXT-32B huggingface dataset:
**ג'ון ברטון פּיין** (באנגלית: **John Barton Payne**;‏ ‏26 בינואר 1855 – 24 בינואר 1935) היה פוליטיקאי עורך דין ושופט אמריקאי, שכיהן כמזכיר הפנים של ארצות הברית בשנים 1920–1921 בממשלו של הנשיא וודרו וילסון.

ביוגרפיה
--------

ג'ון פיין נולד בפרנטיטאון, וירג'יניה המערבית כבנם של איימוס פיין, רופא וחוואי, ושל אליזבת ברטון.

ב-1876 הוא התקבל ללשכת עורכי הדין של וירג'יניה המערבית וחמש שנים לאחר מכן הוא נכנס לפוליטיקה כאשר נבחר כיושב ראש המפלגה הדמוקרטית במחוז פרסטון. ב-1883 הוא עבר לשיקגו וב-1893 נבחר כשופט בבית המשפט הגבוה של מחוז קוק, תפקיד בו הוא כיהן עד התפטרותו ב-1898. לאחר התפטרותו היה פיין לשותף בכיר במשרד עורכי הדין "וינסטון, פיין, סטראון ושאו".

ב-1913 דחה פיין הצעה של הנשיא וודרו וילסון לשמש כפרקליט המדינה של ארצות הברית. לאחר כניסת ארצות הברית למלחמת העולם הראשונה עבר פיין לוושינגטון די. סי. כדי לשמש כיועץ המשפטי של "תאגיד צי החירום" (Emergency Fleet Corporation). בשנים 1919–1920 הוא שימש כיושב ראש "מועצת הספנות של ארצות הברית" (United States Shipping Board). במרץ 1920, לאחר התפטרותו של פרנקלין ליין, מינה הנשיא וילסון את פיין כמזכיר הפנים של ארצות הברית במקומו. פיין כיהן בתפקיד עד תום נשיאותו של וילסון.

מאוקטובר 1921 ועד מותו שימש פיין כיושב ראש הצלב האדום האמריקאי.

חיים אישיים
-----------

ב-1878 נשא פיין לאישה את קייט בנקר. היא נפטרה לאחר מחלה קשה. ב-1913 הוא נישא בשנית לג'ני ביירד בראיין, שהלכה לעולמה ב-1919.

ג'ון ברטון פיין נפטר ב-24 בינואר 1935 כתוצאה מדלקת ריאות לאחר ניתוח כריתת התוספתן בגיל 79. הוא נטמן בבית הקברות אוק היל בוושינגטון, לצד אשתו השנייה. במלחמת העולם השנייה נקראה אחת מאוניות ליברטי על שמו.

קישורים חיצוניים
----------------

ויקישיתוף מדיה וקבצים בנושא **ג'ון ברטון פיין** בוויקישיתוף
* ג'ון ברטון פיין, באתר מחלקת הפנים של ארצות הברית (באנגלית)
* ג'ון ברטון פיין, באתר "Find a Grave" (באנגלית)

הערות שוליים
------------

1. ↑  Lyon Gardiner Tyler, Encyclopedia of Virginia Biography, Lewis Historical Publishing Company, New York 1915, .Volume III, page 367, Archived from the original on 2012-03-03
2. ↑  "John B. Payne (1920–1921) - Miller Center". millercenter.org. 4 October 2016.
3. ↑  Toler, John (1 July 2018). "The Greatest Volunteer to Humanity". Piedmont Lifestyle.

| מזכירי הפנים של ארצות הברית |
| --- |
| 

|  |  |
| --- | --- |
| יואינג • מק'קנן • סטיוארט • מקללנד • תומפסון • קיילב סמית' • אשר • הרלן • בראונינג • קוקס • דלאנו • צ'נדלר • שורץ • קירקווד • טלר • למאר • וילאס • נובל • מ. הוק סמית' • פרנסיס • בליס • היצ'קוק • גרפילד • בלינג'ר • פישר • ליין • פיין • פול • וורק • וסט • וילבור • איקס • קרוג • צ'פמן • מקיי • סיטון • יודול • היקל • מורטון • האת'אווי • קלפ • אנדרוס • ואט • קלארק • הודל • לוחאן • בביט • נורטון • קמפת'ורן • סלזאר • ג'וול • זינקי • ברנהרדט • האלנד | החותם של מחלקת הפנים של ארצות הברית |

 |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5014 6607
* LCCN: nr95035874
* NARA: 10583266
* SNAC: w6xw4x36
* SUDOC: 168649802
* VIAF: 76208685
* WorldCat: lccn-nr95035874

 |
הבאר (1913) באתר הראשונים בנגב ברוחמה
שיחזור המשאבה
**אתר הראשונים בנגב** הוא אתר מורשת שהוקם בקיבוץ רוחמה בנגב הצפוני. האתר מספר את סיפורה של ההתיישבות המקורית ברוחמה ב-1912. האתר כולל מוזאון, את הבאר המקורית של היישוב, אוסף של כלי חקלאות מראשית המאה העשרים ומספר משוריינים ממלחמת העצמאות.

על המרכז
--------

האתר הוא אתר פתוח, עם שולחנות, נגישות לנכים ושירותים.

אתר המבקרים כולל ביקור במוזאון האתר. המוזאון הוקם בתוך מבנה ביטחון ישן, הכולל חדר מעצר (למסתננים) וכן ארון עץ ששימש לכליאת העצור במהלך חקירתו. 

במוזאון יש תמונות, מפות ומיצג אור-קולי. 

האתר כולל גם את הבאר העתיקה שנחפרה ב-1913 והיא השריד היחיד ששרד מחוות רוחמה המקורית. בשנים האחרונות נוקתה הבאר ושוחזרו המנוע והמשאבה המדמים שאיבת מים מהבאר. לצד הבאר יש גן פסלים, של כלי חקלאות ישנים.

סיפורה של ההתיישבות
-------------------

האתר ברוחמה מתאר את סיפורם של המתיישבים הראשונים, קבוצת צעירים שעלתה מרוסיה, התמודדותם עם קשיי החקלאות והיחסים עם השכנים מעזה. 

קהילת הסוחרים בראשותו של יחיאל צ'לנוב החליטה לשלוח לארץ ישראל את צעיריה על מנת לסלול את הדרך לכולם. הצעירים נתקלו בקשיים רבים, וזכו לכינויי גנאי- מוסקווים. על מנת להתקיים הקבוצה קנתה שטח משל עצמה וביקשה מהאגרונום צבי הירשפלד לעמוד בראשו. 

הקבוצה קנתה שטח בנגב מתוך אמונה (שהקדימה את זמנה), שהדבר יסייע לקבוע את גבולות המדינה שבדרך. הם עלו לאתר בחנוכה תרע"ב - שלהי דצמבר 1911. בשנת היישוב הראשונה המתיישבים הביאו מים מרחוק. 

ב-1913 נחפרה באר בעומק 38 מטרים. למרות כל הקשיים החווה הקפידה על עבודה עברית. 

בין המתיישבים היו גם ציפורה זייד, ויוסף לישנסקי. בפרעות 1917 היישוב ננטש. 

היו ניסיונות נוספים ליישב מחדש את רוחמה, אך המצב הביטחוני גרם לכשלונותיהם. לבסוף השומר הצעיר עלה על הקרקע והקים את הקיבוץ מחדש ב-1943.

לקריאה נוספת
------------

* גרשון גרא, **חמדת אבות**, הוצאת משרד הביטחון.
* מרדכי אלקיים, **40 שנות ישוב יהודי בעזה ובאר שבע, והקמת חוות רוחמה**, הוצאת המחבר בשיתוף המרכז למורשת יהודי עזה, בשנת 1994

קישורים חיצוניים
----------------

* 

* אתר האינטרנט הרשמי של אתר הראשונים בנגב

ויקישיתוף מדיה וקבצים בנושא **אתר הראשונים בנגב** בוויקישיתוף
* אתר הראשונים בנגב, קיבוץ רוחמה, באתר המועצה לשימור אתרי מורשת בישראל, ‏26 בדצמבר 2017
* אתר הראשונים ברוחמה, באתר המועצה האזורית שער הנגב
* גיורא צור - מבט, הקמת אתר הראשונים ברוחמה, באתר כאן ארכיון, ‏27.12.1986
* סרט של מרכז המבקרים - בית ההראשונים בנגב - רוחמה, סרטון באתר יוטיוב (אורך: 08:06), הופק ב-2013

הערות שוליים
------------

1. ↑  מרדכי אלקיים. 40 שנות ישוב יהודי בעזה ובאר שבע, והקמת חוות רוחמה, הוצאת המחבר בשיתוף המרכז למורשת יהודי עזה, בשנת 1994
2. ↑   היישוב היהודי הראשון בנגב, באתר כאן ארכיון
**מישור ימין** הוא מישור גדול (כ-100 קמ"ר) במזרח הנגב, דרומית-מזרחית לעיר דימונה. צורתו כמרובע התחום ממערב על ידי כביש 206 ורכס חתירה, מדרום על ידי כביש 227 ("דרך מעלה עקרבים"), מצפון על ידי כביש 25 (חלק המישור הנמצא צפונה לכביש זה נקרא "מישור רותם") וממזרח על ידי הר חצרה והמכתש הקטן. במרכז המישור נמצאת הקריה למחקר גרעיני ולפיכך רובו ככולו הוא שטח צבאי סגור לכל תנועה בלתי מורשית. עם זאת, לאורך כביש 227 ובפינה הדרום-מערבית סמוך לכביש 206 מוצעת שמורת טבע. בפינתו הצפון-מערבית של המישור נמצא פארק תעשיות רותם השייך לדימונה. כן מתוכנן באזור מיזם לניצול אנרגיה סולארית.

גאוגרפיה וגאולוגיה של המישור
----------------------------

גובהו של המישור בין 300 ל-470 מטרים מעל פני הים הוא משתפל כלפי צפון לנחל אפעה וכלפי דרום לנחל ירקעם ובמרכזו עובר קו פרשת המים. את המישור חורצים מספר נחלי אכזב, הגדול בהם הוא נחל ימין (בערבית ואדי ימן, כלומר הדרומי), שנתן למישור את שמו, שהוא רדוד במישור והופך לקניון במהלכו דרומה לאחר חציית כביש 227 ובו מספר גבים.

תשתית המישור בנויה מחולות מיוצבים בעובי של מטרים אחדים שנוצרו בתקופת המיוקן. לפני כ-25 מיליון שנה החלה היווצרות הבקע הסורי-אפריקני שקטע את הזרימה במערכת אפיקי הנהרות הגדולים שניקזו את הרי אדום ומואב מערבה לכיוון ים טתיס. החולות נותרו כשריד מאפיקי זרימה אלו וניתן למצוא במישור חלוקי צור וחול ים.

צומח
----

מבחינה פיטוגאוגרפית המישור מהווה מובלעת ייחודית ומעבר בין האזור האירנו-טורני במערבו לבין האזור הסהרו-סודאני במזרחו. 

החולות כולאים יותר מי נגר מאדמת הלס ולפיכך המקום עשיר יחסית בצמחייה לעומת סביבתו.

המישור מהווה בית למגוון צמחייה. הפרחים העיקריים הם אירוס ירוחם וחבצלת הנגב. כמו כן צומחים באזור מספר צמחים רב-שנתיים בהם מנתור מחוספס ומנתור ערבי, לוניאה צרת-עלים, מררית שסועה, מלוח קטן-עלים, לשון-פר נגבית (מין אנדמי שאינו מוכר במקומות אחרים) ועוד.

לקריאה נוספת
------------

* אבינועם דנין, **הצומח במישור ימין** בתוך יואב ויזל, גד פולק ויעל כהן (עורכים), "אקולוגיה של הצומח בארץ ישראל", עמ' 200-211

קישורים חיצוניים
----------------

* שמורת טבע מוצעת במישור ימין
* חולות מישור ימין, הפעלה וחומר עזר

הערות שוליים
------------

1. ↑  פארק תעשיות רותם
2. ↑  מישור ימין - אנרגיה סולרית בנגב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012301769605171

 |
**פמלה אל. גיי** (באנגלית: **Pamela L. Gay**; ‏12 בדצמבר 1973) היא אסטרונומית אמריקנית, מחנכת, פודקאסטרית, ידועה בשל שידורי פודקאסטים בנושאי אסטרונומיה ובשל פרויקטים של מדע לאזרחים. מחקריה עוסקים בניתוח מידע אסטרונומי. היא השתתפה גם במספר בסרטים תיעודיים. גיי פעילה בנושאי מדע פופולרי ומשמשת כמנהלת במיזם קוסמוקווסט המעודד מדע לאזרחים.

קריירה
------

גיי קיבלה תואר ראשון באסטרופיזיקה מאוניברסיטת המדינה של מישיגן בשנת 1996, היא עשתה את התואר השני שלה ברוסיה בתוכנית חילופי סטודנטים ואת הדוקטורט שלה באסטרונומיה קיבלה מאוניברסיטת טקסס באוסטין בשנת 2002. גיי משמשת כעמיתת מחקר באוניברסיטת דרום אילינוי, אדוארדסוויל. היא בדירקטוריון של האגודה האמריקאית לצופי כוכבים משתנים ופעילה בוועדת החינוך. גיי מפעילה את הפודקאסט הפופולרי אסטרונומיקאסט בנושא אסטרונומיה ביחד עם פרייזר קיין.

גיי הייתה אחת מיושבי הראש של שנת האסטרונומיה הבינלאומית ב-2009.

פרסים
-----

* חוקרת השנה של Sigma Xi מטעם אוניברסיטת דרום אילינוי, אדוארדסוויל - 2012
* מחנכת מדעים מצטיינת מטעם האקדמיה למדעים - סיינט לואיס - 2012
* פרס פארסק עבור הפודקאסט האינפורמטיבי ביותר - עבור הפודקאסט 365 ימים של אסטרונומיה - 2009

חיים אישיים
-----------

גיי נשואה וחיה עם בעלה בדרום אילנוי. היא חובבת סוסים.

ראו גם
------

* פרייזר קיין

קישורים חיצוניים
----------------

ויקישיתוף מדיה וקבצים בנושא **פמלה גיי** בוויקישיתוף
* פמלה גיי, ברשת החברתית אקס (טוויטר)
* פמלה גיי, באתר ResearchGate
* האתר הרשמי של אסטרונומיקאסט
* האתר הרשמי של קוסמוקווסט
* פמלה גיי, במסד הנתונים הקולנועיים IMDb (באנגלית)

הערות שוליים
------------

1. ↑  הכרזה על הזכייה בפרס פארסק עבור הפודקאסט 365 ימים של אסטרונומיה

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2021085704
* ORCID: 0000-0002-1797-3138
* VIAF: 16162720972461090925
* WorldCat (עם VIAF): 16162720972461090925

 |
**בלופר** (באנגלית: **Full of It**) הוא סרט נעורים אמריקאי-איטלקי-דרום אפריקאי, מסוגת קומדיה דרמטית, משנת 2007. הסרט בוים על ידי כריסטיאן צ'ארלס, נכתב על ידי ג'ון לוקאס וסקוט מור, והופק על ידי סטיב בארנט ומארק קנטון. הסרט עוקב אחר סם, תלמיד חדש בתיכון שבעקבות שיחה עם יועץ בית הספר התחיל לשקר על חיו, דבר המסבך אותו בצרות כאשר השקרים נהפכים למציאות.

הסרט הוקרן לראשונה בארצות הברית בהפצת ניו ליין סינמה ב-2 במרץ 2007 לזמן מוגבל. בישראל הסרט הוקרן לראשונה ב-1 במרץ 2007 עם תרגום לעברית. הסרט הופץ להקרנה ביתית ב-25 בספטמבר 2007. שפת הסרט היא אנגלית, ואורכו כ-91 דקות.

תקציר העלילה
------------

הסרט עוקב אחר סם, נער נמוך ולא מפותח במיוחד, שעובר לתיכון חדש. בגלל הגובה של סם, תלמידי התיכון לא מפסיקים להציק לו ולצחוק עליו. סם סיפר על ההצקות ליועץ בית הספר שייעץ לו שישקר על עברו וככה יפסיקו להציק לו. סם הקשיב לעצה והתחיל לשקר - הוא סיפר שהוא נוהג בפורשה, שאבא שלו כוכב רוק, שהיה לו רומן עם מורה בבית ספר הקודם שלו, ועוד שקרים נוספים. במהלך הסרט השקרים של סם הופכים לאמתיים, והוא נהפך לילד מקובל - דבר שיוצא משליטה וגורם לו להסתבך בצרות.

שחקנים ודמויות
--------------

* **ריאן פינקסטון** - סם לנארד
* **קייט מארה** - אנני דריי
* **טרי פולו** - גברת מורן
* **קרייג קילבורן** - מייק הנבו
* **ג'ון קרול לינץ'** - האנק לנארד
* **סינתיה סטיבנסון** - ג'יל לנארד
* **אמנדה וואלש** - ויקי סנדרס
* **דרק מקראת'** - המנהל מרקוס הייס
* **ג'ושוע קלוסה** - קייל פלאנקט
* **מאט גורדון** - המאמן הנדרסון
* **אלכס האוס** - העוזר של קייל
* **ניק אולט** - העוזר של קייל
* **כרמן אלקטרה** - בתפקיד עצמה

הפקה
----

הסרט צולם על ידי קרמר מורגנטאו, ונערך על ידי סוזן שיפטון.

שם הסרט המקורי עבר ארבעה שינויים - "Nothing But the Truth" ("שום דבר מלבד האמת"), "The Whole Truth" ("כל האמת"), ו-"The Life and Lies of Sam Leonard back" ("החיים והסרטים של סם לאנרד"), כאשר לבסוף הוחלט ששמו יהיה "Full of It" ("מלא בזה"). כשהסרט שודר בערוץ Freeform קראו לו "Big Liar on Campus" ("שקרן גדול בקמפוס"). בישראל הסרט הופץ תחת השם "בלופר" - כינוי שניתן למי שלא נוהג לומר את האמת.

קבלת הסרט
---------

הסרט הרוויח כ-486,722 דולר ממכירות הכרטיסים ברחבי העולם, כאשר רוב הביקורות עליו הן שליליות. באתר "Rotten Tomatoes" הסרט קיבל דירוג של 6% על בסיס 18 ביקורות. באתר "Metacritic" הסרט קיבל ציון של 33 מתוך 100 על פי שמונה מבקרים, דבר המציין ביקורת שלילית בדרך כלל.

קישורים חיצוניים
----------------

* "בלופר", במסד הנתונים הקולנועיים IMDb (באנגלית)
* "בלופר", באתר נטפליקס
* "בלופר", באתר AllMovie (באנגלית)
* "בלופר", באתר Rotten Tomatoes (באנגלית)
* "בלופר", באתר Box Office Mojo (באנגלית)
* "בלופר", באתר Metacritic (באנגלית)
* "בלופר", באתר אידיבי
* "בלופר", במסד הנתונים הקולנועיים KinoPoisk (ברוסית)

הערות שוליים
------------

1. ↑  Full of It, באתר "Box Office Mojo"
2. ↑  BIG LIAR ON CAMPUS, באתר "Rotten Tomatoes"
3. ↑  Full of It, באתר "Metacritic"
מפה של השבטים בוויילס בתקופת הכיבוש הרומי, כאשר שטחי שבט האורדביקים נראה במרכז (בצבע תכלת).
**האורדוביקים** (באנגלית: **Ordovices**) היו שבט קלטי אשר שכן באזור מרכז ויילס של ימינו בתקופה הטרום-רומית בבריטניה.

שטחי השבט היו בעיקר הרריים בחלק המערבי והצפוני, עם אזור מעט מישורי יותר בצד המזרחי (באזור הגבול האנגלי-וולשי כיום). אנשי השבט עסקו בעיקר בחקלאות, גידול כבשים, וכמו כן הקימו מבצרי גבעה. מקור השם *אורד* משמעו ככל הנראה "פטיש". זאת ניתן לראות במספר שפות האזור; *Gordd* בוולשית, *Ordd* באירית ו-*Horzh* בברטונית, כולן נהגות *אורד*.

האורדוביקים, יחד עם הסילורים מדרום, היו בין מספר שבטים קלטים אשר נלחמו כנגד האימפריה הרומית במהלך הכיבוש של בריטניה, זאת בהנהגת קרקטוס ראש שבט הקטוולאונים ששכן במזרח אנגליה. לבסוף נכבשו שטחי השבט במערכה של הגנרל הרומי יוליוס אגריקולה בשנים 77–78 לספירה. תחת הכיבוש הרומי, מרדו לוחמי השבט בשלטון הרומי והשמידו פלוגת פרשים רומית. התגובה של אגריקולה (שהפך למושל הפרובינקיה הבריטית) הייתה קשה. לפי טקיטוס, השבט כולו הושמד על ידי השלטון הרומי. מאז, לא נמצא כל תיעוד לשבט במקורות התקופה.

לאחר נפילת האימפריה הרומית והשלטון הרומי בבריטניה במאה ה-5, חלק נכבד משטחי השבט ההיסטוריים הפכו לבסיס לממלכת גוויניד', שהפכה לממלכה החזקה בוויילס ובהמשך הפכה לבסיס לנסיכות ויילס שהחזיקה מעמד עד לסיפוח המלא של ויילס לתוך ממלכת אנגליה במהלך המאה ה-16. כיום נמצאים שטחי השבט ברובם במחוזות גוויניד' (בצפון-מערב), קונווי (בצפון), פוויס (במזרח) וקרדיגיון (בדרום-מערב).

קישורים חיצוניים
----------------

* האורדביקים באתר History Files.
זה שון הנפשות זהו שון הנפשות שון הנפשות המלך שון מלך

טכניקות הפקה
------------

בעבר, תהליך ההנפשה היה תהליך ארוך וקשה - כל תמונת מפתח בסרט צוירה באופן ידני, ואז הועברה לדפי צלולואיד, ולבסוף האומנים ציירו את הקווים התוחמים וצבעו את כולם. תמונות המפתח שהושלמו הונחו ביחד והוסרטו תמונה אחר תמונה.

הטכניקות בהם מופקים סרטי ההנפשה הפכו מגוונות בהרבה במהלך השנים האחרונות - הסרטים המצוירים אותם יוצרים היום מופקים במספר שיטות, רובן באמצעות מחשבים שהופכים את תהליך ההנפשה למהיר יותר ומוזיל את עלויות ההפקה. טכניקות ההנפשה הפכו ליעילות בהרבה בעקבות הפיתוחים הטכנולוגיים והפכו את עבודתו של האנימטור לפחות משעממת ויותר יצירתית.

מקצועות בתחום ההנפשה
--------------------

כיום קיימים מספר רב של מקצועות המסווגים תחת התואר של אנימטור.

### הנפשת הדמויות (Character animation)

אנימטורים שאחראים על הנפשת התנועות, הדיאלוג, המשחק, וכדומה של הדמויות השונות בסרט.

### הנפשת האפקטים המיוחדים (Special effects animators)

אנימטורים שאחראים על הנפשת כל שאר האובייקטים מלבד הדמויות - כלי רכב, מכונות, יריות, פיצוצים ותופעות טבע כמו גשם, שלג, ומים.

### אומני Inbetweener ואומני Cleanup

בהפקות בקנה מידה גדול שנעשות באולפנים הגדולים, לכל אנימטור יש בדרך כלל עוזר אחד או יותר המכונים "אומני Inbetweener" ו"אומני Cleanup". אומנים אלו אחראים לצייר את כל תמונות המפתח שבין תמונות המפתח העיקריות שצוירו בידי אחד מהאנימטורים הבכירים. כמו כן הם אחראים לצייר מחדש את כל הסקיצות של האנימטורים. בדרך כלל רוב האומנים מתחילים את הקריירה בתחום בתפקידים הללו.

### אנימיישן דיירקטור (Animation Director)

האנימיישן דיירקטור הוא הבמאי אשר אחראי לכל האספקטים הקשורים בתהליך ההנפשה של סרטי ההנפשה או קטעי הנפשה אשר מיועדים לסרטים עם אנשים בשר ודם אשר משלבים קטעי הנפשה.

התפקיד שונה במהותו מזה של במאי סרטי ההנפשה. לרוב, תפקידו של האנימיישן דיירקטור יהיה לעסוק בכל האספקטים הטכניים של הפקת האנ בעוד שהבמאי עצמו עובד על לוח סיפור (Storyboard).

### תפקידים נוספים

אומנים אחרים אשר מעורבים בהפקת סרטי הנפשה אבל אינם משמשים כאנימטורים, כוללים מאיירים (אשר מציירים את הרקעים, את התאורה, וקובעים את זוויות המצלמה לכל הסצנות בסרט), אומני לוח הסיפור (אשר מציירים סקיצות של כל הסצינות בסרט על פי התסריט בלבד), אומני הרקע (שצובעים את סצנות הנוף). כמו כן, משתתפים בהפקות גם מדבבים ומוזיקאיים.

ראו גם
------

* רשימת אנימטורים
* גרפיקה ממוחשבת
* תמונת מפתח

קישורים חיצוניים
----------------

ויקישיתוף מדיה וקבצים בנושא **אנימטור** בוויקישיתוף

| מקצועות בתעשיית הקולנוע והטלוויזיה |
| --- |
| כללי | תסריטאי • מפיק • במאי |
| משחק | שחקן (שחקן ראשי • שחקן משנה • שחקן אורח • שחקן אופי • תפקיד כפול) • ביט • ניצב • קמע • מדבב • קריין • פעלולן |
| קדם הפקה | מתאם הפקה • עוזר במאי • עורך תסריט • מנהל תסריט • מלהק • עוזר הפקה |
| שלב הצילומים | 

|  |  |
| --- | --- |
| עיצוב | מעצב אמנותי • ארט דיירקטור • כוריאוגרף • מאייר • מעצב תלבושות • מעצב שיער • מאפר |
| צילום | צלם • תאורן (אנ') • סטדיקאם • גריפ ראשי |
| שמע | טכנאי קול • עוזר מקליט |

 |
| פוסט-פרודקשן | עורך • מלחין • מנפיש • איש אפקטים מיוחדים |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294720305171
* LCCN: sh85005292
* NDL: 01139919
* NKC: ph118470

 |
**בנג'מין כרמיה** (1 בדצמבר 1888 – 14 באפריל 1944; באנגלית: **Benjamin Crémieux**) היה סופר, מבקר והיסטוריון ספרותי צרפתי, שנספה במחנה הריכוז בוכנוואלד.

תחילת חייו
----------

בנג'מין נולד בשנת 1888 למשפחה יהודית בנרבון, צרפת. למשפחתו היו קשרים ארוכים באזור, לאחר שהתיישבה בצרפת כבר במאה ה-14.

שירות צבאי
----------

בנג'מין לחם במלחמת העולם הראשונה כחלק משירות חובה בצבא הצרפתי, שם נפצע קשה במהלך הקרבות. לאחר המלחמה הוא התמקד בלימוד ספרות והיסטוריה איטלקית.

קריירה
------

בנג'מין תרם למגוון כתבי עת ספרותיים וכתבי עת, כולל "La Gazette du Franc", וכתב העת הספרותי רב ההשפעה Nouvelle Revue Française (NRF). ב-1920 הוא החל לכתוב עבור ה-NRF וז'אן פולאן ב-1926 הזמין אותו להיות חבר בוועדת העורכים של כתב העת.

ב-1928 הוא הגן על עבודת הדוקטורט שלו *Essai Sur l'évolution littéraire de l'Italie de 1870 á nos jours* בסורבון, אשר התפרסמה מאוחר יותר באותה שנה. הוא פרסם את אחד הטקסטים החשובים ביותר שלו ב-1931, *Inquiétude et Reconstruction,* שסיפק סקירה של הספרות הצרפתית מאז תחילת המאה.

כמו כן שימש במגוון תפקידי שירות. הוא היה ראש הלשכה האיטלקית של משרד החוץ הצרפתי והמזכיר הקבוע של האגף הצרפתי של ארגון הסופרים הבין-לאומי.

בשנת 1940, הצטרף בנג'מין למחתרת הצרפתית והפך למנהיג המאקי.

מוות
----

באפריל 1943, שני סוכני גסטפו עצרו את בנג'מין במרסיי. הוא נעצר, נכלא וגורש לגרמניה הנאצית, שם הוצא להורג באפריל 1944 במחנה הריכוז בוכנוואלד.

קישורים חיצוניים
----------------

ויקישיתוף מדיה וקבצים בנושא **בנז'מן כרמיה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. 1 2 3  "Benjamin Crémieux". *www.jewishvirtuallibrary.org*. נבדק ב-2021-02-23.
2. ↑  Jannarone, Kimberly (2005). "The Theatre before Its Double: Artaud Directs in the Alfred Jarry Theatre". *Theatre Survey* (באנגלית). **46** (2): 247–273. doi:10.1017/S0040557405000153. ISSN 1475-4533.
3. ↑  "Benjamin Crémieux - Site Gallimard". *www.gallimard.fr*. נבדק ב-2021-02-25.
4. ↑  "En Toutes Lettres: Cent Ans de Littérature à La Nouvelle Revue Française". *Paris Update* (באנגלית אמריקאית). 2009-10-27. נבדק ב-2021-02-23.
5. ↑  Cornick, Martyn (1995). *Intellectuals in History: The Nouvelle Revue Française Under Jean Paulhan, 1925-1940* (באנגלית). Rodopi. ISBN 978-90-5183-797-1.
6. 1 2  A History of Modern Criticism, 1750-1950
7. 1 2  Eustis, Alvin (1974). "Rivière's Crew: Crémieux, Fernandez, Arland". *L'Esprit Créateur*. **14** (2): 138–145. ISSN 0014-0767. JSTOR 26279754.
**צעירי קריית מלאכי** (נקראה גם: "**דור שני**") הייתה להקה ישראלית, שפעלה בין השנים 1987–2011. הלהקה נחשבה ללהקה שונה בנוף הישראלי של שנות ה-80 ויש שראו בשיריה תוכן מחאתי.

היסטוריה
--------

הלהקה הוקמה בשנת 1987 על ידי יאיר רוזנבלום, אליו הצטרף גדי ענבר כבמאי וכותב השירים, כלהקה העירונית של העיר קריית מלאכי. הרעיון להקמת הלהקה עלה בעקבות הצלחת להקת הנוער צעירי תל אביב. לאורך השנים, התבססה הלהקה על מחזורים של בני נוער שהתחלפו מדי שנה.

לפיכך נערכו אודישנים לחברי המחזור הראשון של הלהקה על ידי יאיר רוזנבלום ובסיומם נבחרו 16 בני ובנות נוער שהפכו לחברי הלהקה. בני הנוער שנבחרו סיפרו לימים כי את הרעיונות לשיריהם היו מעלים יחד עם הצוות המוזיקלי בישיבות משותפות. לאחר הקמתה, החלה הלהקה להופיע על מגוון במות בארץ ומחוץ לה, במסגרת זאת ביצעה הלהקה את ההופעה הפותחת של פסטיבל ערד כאשר היה בשיא הפופולריות שלו.

הפריצה הגדולה של הלהקה התרחשה בשנת 1989, כאשר להקת "צעירי תל אביב" עזבה את פינתה המוזיקלית הקבועה בתוכנית "זהו זה!" ולהקת צעירי קריית מלאכי (שהוצגה בשם "דור שני") נקראה להחליפה. מקור שמה נבע מכך שרוב חברי הלהקה היו דור שני להורים שעלו ארצה בעיקר ממדינות צפון אפריקה.

לעומת להקת "צעירי תל אביב" שעסקה בעיקר בתוכן צעיר ובידורי, להקת "דור שני" עסקה בנושאים הנחשבים "כבדים" יותר כמו אפליה, קיפוח, עדתיות, פריפריה ואבטלה. בין שיריהם ניתן למצוא מספר להיטים שעוסקים בנושאים הללו כמו "אמא שלי ממרוקו", "אבא מובטל", "פושע צעצוע" ו"סינדרלה".

שירי הלהקה נחשפו רבות בתוכנית "זהו זה!", ובהתאם הוזמנה הלהקה להופעות רבות בעקבות התוכנית. יתר על כן נושאי השירים שלא היו נושא שיח מקובל קיבלו לפתע מקום בשיח ובתרבות השירה העברית.

לאחר עונה אחת סיימה הלהקה את ההשתתפות בתוכנית בעיקר משום שרוב חברי המחזור הראשון התגייסו, ונותרו בה נערות בלבד. באותה העת לתפקיד מנהל הלהקה נכנס רוני אבירם, בעת שניהל אבירם את הלהקה השתנו מעט נושאי השירים והתמקדות בפריפריה ועדתיות התחלפה בנושאי נוער כלל ישראלים. הופעה נוספת של הלהקה בטלוויזיה הייתה עם הקמתו של ערוץ 2 בסדרת הנעורים "דור חדש" בגילומם של חברי הלהקה.

לרגל חגיגות החמישים להקמת קריית מלאכי התאחדו ותיקי הלהקה למופע חד פעמי.

אבירם ניהל את הלהקה עד לשנת 2011, אז החליט ראש העירייה מוטי מלכה לסגור את הלהקה.

במהלך השנים חלק מבוגרי המחזורים של הלהקה ניסו להמשיך בתחום השירה והבידור בין היתר בלהקות צבאיות ומחוץ להן.

קישורים חיצוניים
----------------

* "שליחות לייצג את הפריפריה": כוכבי השוליים, סרטון באתר יוטיוב

הערות שוליים
------------

1. 1 2  יאנה פבזנר, ‏"בכל שיחה חשוב לי לומר שאני מקריית מלאכי. אנחנו חייבים הרבה למקום הזה", באתר ‏מאקו‏, 14 בספטמבר 2016
2. ↑  זהו זה | לקט "דור שני" צעירי קריית מלאכי, באתר כאן-תאגיד השידור הישראלי
3. ↑  סטריאו ומונו, סטריאו ומונו, אתר הדיסקוגרפיה של המוסיקה הישראלית
4. ↑  אמא שלה ממרוקו, באתר ynet, 26 באוקטובר 2006

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011624243605171

 |
אין תמונה חופשיתאין תמונה חופשית
**שאול אורג** (נולד ב-1970) הוא פסיכולוג ופרופסור להתנהגות ארגונית בבית הספר למנהל עסקים של אוניברסיטה העברית בירושלים.

ביוגרפיה
--------

בנם של דבורה ויוסף אורג. למד לתואר ראשון בפסיכולוגיה ומדעי המחשב באוניברסיטת תל אביב וסיים בשנת 1994. את התואר השני, בפסיכולוגיה קלינית, למד באוניברסיטת בן-גוריון בנגב, וסיים בשנת 1997. ב-1999 החל בלימודי דוקטורט בהתנהגות ארגונית בבית הספר ליחסי תעשייה ועבודה (School of Industrial and Labor Relations) באוניברסיטת קורנל.

לאחר קבלת תואר דוקטור חזר לישראל והצטרף לסגל החוג לסוציולוגיה ואנתרופולוגיה באוניברסיטת חיפה. בשנת 2011 עבר אורג לבית הספר למנהל עסקים באוניברסיטה העברית.

אורג נשוי לאיילת, ואב ליונתן, דניאל ואביגיל.

מחקר
----

במחקריו מתמקד באופן בו מאפיינים אישיים, כגון תכונות אישיות וערכים אישיים, משתלבים עם גורמים חברתיים וארגוניים בניבוי עמדות והתנהגויות של החברים בארגון. בפרט, הוא מתמקד בניסיון להבין ולנבא תגובות של אנשים למצבי שינוי. במסגרת זו, ערך מחקרים המתמקדים בתופעת ההתנגדות לשינוי, המנבאים שלה והאופנים בהם היא באה לידי ביטוי. במחקרים אחרים מתמקד באישיות מנהיגים ובהשלכותיה על חברי הארגון ועל בעלי עניין אחרים.

מבין כתבי העת בהם פרסם את מאמריו הם ה-*Academy of Management Annals*, *Academy of Management Review, Journal of Applied Psychology*, *Journal of Organizational behavior*, *Personnel Psychology, Journal of Personality and Social Psychology*, ו-*Psychological Science*. הוא עורך משנה של כתב העת *Personnel Psychology* וחבר מערכת ב-*Journal of Organizational Behavior* ו-*Journal of Change Management*.

ספרים
-----

* Oreg, S. Michel, A. & By, T. B. (Eds.)(2023), *The psychology of organizational change: New insights on the antecedents and consequences of Individuals' responses to change*, Cambridge University Press.
* Oreg, S. & Goldenberg, J. (2015), *Resistance to Innovation: Its sources and manifestations*, University of Chicago Press.
* Oreg, S. Michel, A. & By, T. B. (Eds.)(2013), *The psychology of organizational change: Viewing change from the employee's perspective*, Cambridge University Press.

קישורים חיצוניים
----------------

* שאול אורג, באתר ResearchGate
* שאול אורג, באתר גוגל סקולר
* האתר האישי של פרופ' שאול אורג
* האתר האישי של פרופ' שאול אורג באתר אוניברסיטת קורנל
* פרופ' שאול אורג, באתר האוניברסיטה העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007422154005171
* GND: 1046849050
* LCCN: n2012073413
* NTA: 357746856
* ORCID: 0000-0002-8895-7151
* SUDOC: 169648591
* VIAF: 291040541
* WorldCat (עם VIAF): 291040541

 |
**זֶרַח הַכּוּשִׁי** מוזכר במקרא כשר צבא שיצא למלחמה באסא ונחל תבוסה קשה:
"וַיֵּצֵא אֲלֵיהֶם זֶרַח הַכּוּשִׁי בְּחַיִל אֶלֶף אֲלָפִים וּמַרְכָּבוֹת שְׁלֹשׁ מֵאוֹת וַיָּבֹא עַד מָרֵשָׁה: וַיֵּצֵא אָסָא לְפָנָיו וַיַּעַרְכוּ מִלְחָמָה בְּגֵיא צְפַתָה לְמָרֵשָׁה:" (ספר דברי הימים ב', פרק י"ד, פסוקים ח'–ט'). אסא התפלל לה': "ה' אֵין עִמְּךָ לַעְזוֹר בֵּין רַב לְאֵין כֹּחַ עָזְרֵנוּ ה' אֱלֹהֵינוּ כִּי עָלֶיךָ נִשְׁעַנּוּ וּבְשִׁמְךָ בָאנוּ עַל הֶהָמוֹן הַזֶּה ה' אֱלֹהֵינוּ אַתָּה אַל יַעְצֹר עִמְּךָ אֱנוֹשׁ:" (שם, פסוק י). לאחר התפילה, אסא רדף את הכושים והכה אותם עד גרר, לקח מהם הרבה שלל, ובזז את הערים שהיו בדרכו.

זיהוי
-----

המונח "כושי" מתפרש בדרך כלל כמתייחס לממלכת כוש או לנוביה שהתקיימו באזור סודאן של ימינו. יש המפרשים שזרח עצמו היה ממוצא נובי אך היה פרעה או שימש כשר צבא מצרי, והצבא המתואר בפלישה היה הצבא המצרי [דרוש מקור] .
לפי תיארוך אפשרי של זמן הפלישה, ישנם חוקרים המזהים את זרח עם אוסורקון הראשון (אנ') או אוסורקון השני (אנ'), שניהם פרעונים במצרים. ידוע כי אוסורקון II פלש לממלכת יהודה עם צבא גדול ב-835 לפנה"ס, אך מבלי לתקוף את יהודה אלא רק בדרכו להילחם בכוחות אשוריים. זיהוי זה בעייתי מבחינת תאריכים כשמלכותו של אסא הסתיימה ב-873 לפנה"ס. בנוסף, בספר מלכים, בו לא מוזכרת המלחמה בין אסא לזרח, צבאו של אסא מתואר כחלש ביותר כזה שאינו יכול להתמודד עם צבא מצרי. אמנם, לא ידוע על קשר של מי מהפרעונים האלה לכוש.

סברות אחרות שוללות את היחס לממלכת כוש. יש הסוברים כי הכוונה היא אל הכשים. סברה שלישית מייחסת את הפלישה לשבטים ערביים בנגב (המכונים "כושים") ושגודל הצבאות הוערך בגוזמה.

במורשת ישראל
------------

במדרש אסתר רבה, פרשה א, פרק יב "על כיסא מלכותו" אומר רבי שמואל בר נחמן כי כיסא שלמה המלך נגזל בידי שישק, ממנו נלקח על ידי זרח הכושי, והוחזר לירושלים בידי אסא. (ואחר המשיך להתגלגל ברחבי העולם עם הכיבושים השונים). בדומה לכך אומר רבי שמעון במסכת פסחים כי שישק מלך מצרים לקח את הרכוש שהוציאו ישראל ממצרים, משם הוא עבר לזרח, ומשם לאסא, וכן הלאה.

במדרש איכה רבה פתיחתא ל' (כלומר הפתיחה השלושים למגילת איכה) מביא זבדי בן לוי ארבעה מלכים ממלכי יהודה שיכולת הלחימה שלהם יורדת. אחד מהמלכים הוא אסא שרדף את זרח הכושי אך הניצחון הסופי היה ניסי.

ראו גם
------

* מלחמת אסא והכושים

לקריאה נוספת
------------

* בוסתנאי עודד, **תולדות עם ישראל בימי בית ראשון**, כרך ב, יחידה 4 פרק 4.6.2 "המלחמה בזרח הכושי" בהוצאת האוניברסיטה הפתוחה
* מדרש רבה, מגילת אסתר באתר דעת

הערות שוליים
------------

1. ↑  הוא נזקק לבן הדד הראשון מלך ארם על מנת להילחם בבעשא. ספר מלכים א', פרק ט"ו, פסוקים ט"ז–כ"ב
**אסא והכושים** היא מלחמה המתוארת בתנ"ך בין זרח הכושי ובין אסא מלך יהודה. היא מתוארת בספר דברי הימים ב', פרק י"ד, אולם אינה נזכרת כלל בספר מלכים.

זיהוי הכושים
------------

יש מהפרשנים שזיהו את הכושים עם הנובים שנמצאים כיום באזור סודאן. לעומתם, פרשנים אחרים טוענים כי הכושים הם שבט של אנשים שישבו דרומית לשבט יהודה, ודרומית לפלשתים, וכן צפונית למצרים, שלפי חלק מהפרשנים הייתה היא שבאה עם זרח הכושי למלחמה, משום שהוא היה פרעה מלך מצרים באותה תקופה.

מהלך המלחמה
-----------

ממלכת יהודה הייתה בתקופה זו נתונה לאיומים מתמידים מצד כוחות חיצוניים, בעיקר מן הדרום. זרח הכושי פלש מדרום והגיע עד לסביבות מרֵשה.

לצבא אסא היו 300,000 חיילים משבט יהודה ו-280,000 משבט בנימין, שבט בנימין היה באותה תקופה חזק, והיו לו גם קשתים מיומנים, משום שלאולם שהיה משבט בנימין נולדו בנים שהיו קשתים. לזרח הכושי, שלפי פרשנים רבים היה באותו זמן מלך מצרים, היו מיליון חיילים ו-300 מרכבות, והם נלחמו בגיא צפתה למרשה שהיא גיא הנצפה ממרשה. תרגום השבעים, לעומת זאת, גורס "בגיא צפונה למרשה", ולפי פירוש זה התכוון זרח לחדור לתחום יהודה בדרך העולה אל חברון.

כמתואר בתנ"ך, אסא התפלל לפני אלוהים ואמר לו כי הוא יכול להצילם מהכושים, אף על פי ששבטי יהודה ובנימין היו קטנים ביחס לגודל הצבא של הכושים. ניצח צבא יהודה את כוש ולקח משם שלל רב, וכן לקח צאן ובקר, ויחד עם שלל זה חזר לירושלים.

יוחנן אהרוני מייחס את שרידי החורבן בתל באר שבע, המיוחסים למאה ה-9 לפנה"ס, להתקפתו של זרח הכושי.

לאחר המלחמה
-----------

לאחר ניצחון המלחמה, אמר עזריהו בן עודד לאסא שניצחון המלחמה בכושים הוא בזכות אמונתם באלוהים ורק אם ישמעו לו יוכלו להמשיך להתחזק. אך אם לא ישמעו בקולו, ימשיכו עמים שונים להילחם בהם, וללא מושיע. אחרי ששמע אסא את דברי הנביא, החליט לשבר את כל העבודה זרה שהייתה באותו זמן בארץ יהודה, וכל עם ישראל הגיעו להקריב קרבנות באותה השנה.

הערכת מקור הסיפור
-----------------

ייתכן שהמקור לסיפור זה בספר דברי הימים היה מחזור סיפורי הנביאים, ששימשו עבור עורך דברי הימים כמקורות נוספים על ספר מלכים, וזאת משום שבהמשך מופיעים דברי הנביא עזריהו בן עודד.

לדעת נדב נאמן, למחבר דברי הימים (לא לפני המאה ה-4 לפנה"ס) הגיע טקסט קדום, שבו סופר על ניצחונו הגדול של אסא, אולם מאחר שהמונח "כושים", כמציין קבוצות רועים-נוודים, כבר לא הובן על ידו, הוא סבר שמדובר במסע צבאי מצרי ולכן תיאר מדמיונו צבא של מעצמה, ואת התיאור המעובד, שכלל גם עזרה אלוהית, שיבץ במסגרת תיאור שלטונו של אסא וייחס אותו לתקופה שבה עשה מלך זה הטוב בעיני ה'.

קישורים חיצוניים
----------------

* נריה קליין, המסר הספרותי של גודל הצבא (דברי הימים ב פרק יד).

הערות שוליים
------------

1. ↑  בוסתנאי עודד, **תולדות ימי בית ראשון**, האוניברסיטה הפתוחה, כרך ב, יחידה 4, עמ' 79.
2. ↑  ספר דברי הימים א', פרק ח', פסוק מ'
3. ↑  מצודת דוד דברי הימים ב' פרק י"ד פסוק ט'.
4. 1 2  בוסתנאי עודד, **תולדות ימי בית ראשון**, האוניברסיטה הפתוחה, כרך ב, יחידה 4, עמ' 80.
5. ↑  ספר דברי הימים ב', פרק י"ד, פסוקים ז'–י"ד
6. ↑  ספר דברי הימים ב', פרק ט"ו, פסוקים א'–ח'.
7. ↑  בוסתנאי עודד, **תולדות ימי בית ראשון**, האוניברסיטה הפתוחה, כרך ב, יחידה 4, עמ' 78.
8. ↑  נדב נאמן, "נוודים‐רועים בספר הדרומי‐מערבי של ממלכת יהודה", **ציון**, נב [תשמ"ז], עמ' 270–271. בתוך: בוסתנאי עודד, **תולדות ימי בית ראשון**, האוניברסיטה הפתוחה, כרך ב, יחידה 4, עמ' 81.
ד"ר ישראל מני
**ישראל מני** (1 באפריל 1887 - 27 ביוני 1966) היה משפטן, עיתונאי ואיש חינוך יליד חברון, ששימש שופט מחוזי בימי המנדט הבריטי.

קורות חיים
----------

ישראל מני נולד בשנת 1887 בחברון, כבן למשפחת מני הידועה. אביו היה ר' שלום יחזקאל מני וסבו ר' אליהו מני, מחשובי רבני עיראק במאה ה-19 שעלה לארץ ישראל והתיישב בחברון.

בילדותו קיבל חינוך מסורתי בתלמוד תורה וישיבה בחברון, ולאחר מכן רכש השכלה כללית בבית ספר כל ישראל חברים בירושלים. לאחר שהשלים את לימודיו התיכוניים בהצטיינות נשלח ל"בית המדרש למורים" (ENIO) של כי"ח בפריז להכשרה בהוראה. בשנת תרס"ז (1906) השלים את הסמכתו כמורה, חזר לארץ ישראל, וקיבל את עבודתו הראשונה בבית הספר של כי"ח בירושלים. לאחר שנה עבר ללמד בבית ספר מקוה ישראל ביפו.

בשנת תר"ע (1910) נסע בשנית ללימודים בצרפת, ולמד משפטים באוניברסיטת פריז. בשנת 1915 הוסמך לדוקטור למשפטים, עם דיסרטציה שעסקה בהיבטים שונים של החוקה של פורטוגל. לאחר השלמת לימודיו נסע אחרי אחיו הרופא ד"ר משה מני לטנג'יר שבצפון מרוקו, שם עבד כעורך דין וכתב באופן קבוע עבור העיתון היהודי-מרוקאי לה ליברטה (La Liberté; אל-חוררייא) בגרסתו הצרפתית. כמו כן שימש כמחנך עבור ילדיו של השליט העלאווי מולאי חפיז עד שנת תר"פ (1920).

לאחר שהותו במרוקו שב לארץ ישראל ועסק בעריכת דין. ב-1 בינואר 1921 מונה לשופט בבית משפט השלום של המנדט הבריטי בצפת ובטבריה. בשנת 1926 עבר לבית משפט השלום בחיפה. ב-4 בדצמבר 1929 נתמנה לחבר בבית המשפט לקרקעות ביפו, ובשנת 1932 נתמנה לשופט בבית המשפט המחוזי בעיר. בשנת 1936 היה לשופט היהודי הראשון בבית המשפט המחוזי שייסד השלטון הבריטי בתל אביב, ובתפקיד זה כיהן במשך כעשור, עד שפרש לגמלאות בשנת 1946.

ב-6 במאי 1948 הועמד מני לדין, ביחד עם אשתו שמחה בפני "בית הדין העליון לשירות העם", באשמת סיוע לבניו: שלום מני ואליהו מני, לערוק מהארץ על מנת לא להיות מגויסים להגנה. הם הורשעו ונידונו לקנסות כבדים.

בנוסף לתפקידו כשופט היה פעיל באגודות ציבוריות שונות, וכיהן כיושב הראש של ועד אגודת "שוחרי האוניברסיטה העברית בתל אביב".

נפטר ב-27 ביוני 1966 ונקבר בבית העלמין קריית שאול. היה נשוי לשמחה בת משה לוי ולהם ארבעה ילדים: נשיא אוניברסיטת תל אביב וסגן יו"ר טבע לשעבר האורולוג פרופ' משה מני, ד"ר אליהו מני, עו"ד שלום מני וכרמלה מני.

ממאמריו בעיתונות
----------------

* Israel Many, L'idéal juif, La Liberté, July 09, 1915.
* Israel Many, Le mouvement national juif, La Liberté, July 30, 1915.
* Israel Many, L'enseignement de l'histoire juive, La Liberté, December 31, 1915.
* Israel Many, Le philosophe et la guerre, La Liberté, January 01, 1916.
* Israel Many, La vieille rengaine antisémite, La Liberté, August 25, 1916.
* Israel Many, L'education physique de nos enfants, La Liberté, September 08, 1916.

קישורים חיצוניים
----------------

* דוד תדהר (עורך), "ישראל מני", באנציקלופדיה לחלוצי הישוב ובוניו, כרך א (1947), עמ' 312
* מת השופט ד"ר ישראל מני, מעריב, 28 ביוני 1966

הערות שוליים
------------

1. ↑  מת השופט ד"ר ישראל מני, מעריב, 28 ביוני 1966
2. ↑  עיתון "דבר", 6 במאי 1948, עמ' 1
3. ↑  אורי כהן ודנה כץ, תרבות עירונית וזהות אקדמית: אגודת שוחרי האוניברסיטה העברית בתל- אביב, 1940-1933, ישראל 8 (2005), עמ' 21.
**אוניון דפורטיבה סלמנקה** (בספרדית: **Unión Deportiva Salamanca**) היה מועדון כדורגל ספרדי שפעל בעיר סלמנקה מהקהילה האוטונומית קסטיליה ולאון. המועדון שיחק לאחרונה בליגה הספרדית השלישית בעונת 2012/2013.

סלמנקה פעלה במשך תשעים שנים, ושיחקה במצטבר 12 עונות בליגה הבכירה. הקבוצה, שכונתה "לוס צ'ארוס", אירחה את משחקיה באצטדיון הלמנטיקו בעיר, ושיחקה בצבעי שחור ולבן.

היסטוריה
--------

סלמנקה הוקמה במקור על ידי סטודנטים אירים והחלה לשחק בתחרויות חובבניות כבר בשנת 1907. ב-16 במרץ 1923 נוסדה הקבוצה באופן רשמי על ידי מי שהיה אז ראש העיר סלמנקה, פדריקו אנאיה, שגם היה לנשיא הקבוצה הראשון. בעונת 1939/1940 החלה לשחק בליגת המשנה הספרדית.

עד לשנות השבעים נעה הקבוצה בין ליגת המשנה לליגה השלישית. בשנים אלו הצליחה הקבוצה לזכות פעמיים רצופות בגביע החובבנים של ספרד, בעונות 1957/1958 ו-1958/1959. ב-8 באפריל 1970 חנכה הקבוצה את אצטדיונה החדש, אצטדיון הלמנטיקו, במשחק ידידות מול ספורטינג ליסבון, שהסתיים בשוויון 0-0.

בעונת 1972/1973 עלתה הקבוצה לליגת המשנה. לאחר העפלתה, מינתה הקבוצה את המאמן חוסה לואיס גרסיה טראיד, שבעונתו הראשונה כמאמן הקבוצה העלה אותה ליגה בפעם השנייה ברציפות. בעונת 1974/1975 ערכה הקבוצה של טראיד את הופעת הבכורה שלה בליגה הבכירה. ב-8 בספטמבר 1974 שיחקה הקבוצה את משחקה הראשון אי פעם בליגה הראשונה, וגברה בו 2-0 על אלצ'ה. את העונה סיימה הקבוצה, מעל לכל ציפיותיה, במקום השביעי בטבלה - שנותר, עד לפירוקה, מיקומה הגבוה ביותר אי פעם. בעונת 1976/1977 רשמה את הישג השיא שלה בגביע הספרדי, כשהעפילה לחצי הגמר. בדרכה הדיחה הקבוצה, בין היתר, את רקראטיבו ולבה ואת ריאל סרגוסה, עד שהודחה על ידי אתלטיק בילבאו.

סלמנקה שרדה שבע עונות רצופות בליגה הבכירה, עד שנשרה לליגת המשנה בסיום עונת 1980/1981. היא הצליחה לחזור תוך עונה אחת בלבד לליגה הבכירה, בה שיחקה שתי עונות נוספות. החל מעונת 1983/1984 ירדה הקבוצה שתי ליגות בתוך שתי עונות, ובעונת 1985/1986 שיחקה בליגה השלישית לראשונה מזה 13 שנים. בסיום עונת 1994/1995, לאחר כעשור בו שיחקה בליגות המשנה, סיימה הקבוצה במקום הרביעי בליגה השנייה, והתמודדה בפלייאוף על מקומה בליגה הבכירה מול אלבסטה במשחק הראשון נוצחה סלמנקה בביתה 2-0, אך השלימה מהפך מרשים עם ניצחון חוץ של 5-0 וחזרה לליגה הבכירה לאחר 12 שנים.

כבר בעונת החזרה שלה לליגה הבכירה נשרה הקבוצה חזרה לליגת המשנה מהמקום האחרון בטבלה, אך חזרה לליגה הבכירה תוך עונה אחת, בה לראשונה זכה שחקן הקבוצה בתואר מלך השערים. היה זה פאולטה, שכבש 19 שערי ליגה וזכה בתואר הפיצ'יצ'י של ליגת המשנה. גם חזרה זו התבררה כלא מוצלחת והחזיקה מעמד לשתי עונות בלבד. בסיום עונת 1998/1999, שהייתה ה-12 והאחרונה בתולדותיה בליגה הבכירה, נשרה הקבוצה חזרה לליגת המשנה, ולא הצליחה לחזור עוד לליגה הראשונה.

בסיום עונת 2010/2011, עונה בה ספגה עשרה הפסדים רצופים ושני חילופי מאמנים, ירדה הקבוצה לליגה השלישית, שם שיחקה במשך שתי עונות עד שבסיום עונת 2012/2013 פורקה כתוצאה מחובות כספיים כבדים.

שחקני עבר מפורסמים
------------------

* אנדורהאנדורה קולדו
* ישראלישראל עמרי אפק
* ישראלישראל רונן חרזי
* ישראלישראל סטיבן כהן
* מקסיקומקסיקו קרלוס ולה
* ספרדספרד פאבלו דה לוקאס
* ספרדספרד מיצ'ל סלגאדו
* פורטוגלפורטוגל פאולטה
* רומניהרומניה בוגדאן סטליה

קישורים חיצוניים
----------------

ויקישיתוף מדיה וקבצים בנושא **סלמנקה** בוויקישיתוף
* 

* אתר האינטרנט הרשמי של סלמנקה

* פרופיל, באתר FootballDatabase.eu
**סאליוט 4** (ברוסית:**Салют-4**) הייתה תחנת חלל סובייטית, אשר שוגרה בשנת 1974 כחלק מתוכנית סאליוט. תחנה זאת הייתה הרביעית מסדרת תחנות חלל סאליוט. התחנה פעלה עד לשנת 1977 והייתה מאוישת במשך 92 ימים.

רקע
---

תחנת החלל הראשונה הייתה סאליוט 1 (נקרא גם DOS-1) אשר שוגרה על ידי ברית המועצות באפריל 1971. סאליוט 4 היה דגם משופר. מתכונת פאנלים סולארים עברה שדרוג ושטח הפנלים גדל מ-28 מ"ר ל-60 מ"ר.

תיאור התחנה
-----------

רכיב המעבר התחבר ישירות לחללית הסויוז והיה בעל היקף של 2 מטרים בחיבור ושלושה בהמשך.

הרכיב השני, והראשי, היה בעל היקף של ארבעה מטרים. על פי תמונות ניתן להסיק כי היה ניתן להכניס ברכיב זה שמונה כיסאות גדולים (כאשר שבע מהם בקונסולות עבודה), שבעה לוחות שליטה, ו־20 נקודות חיבור למכשירים שונים.

הרכיב המשני היה בעל עמדות שליטה, מערכות סביבה, אספקת חשמל ועוד מכשירי עזר שונים. הרכיב האחרון, אשר היה בלתי מודחס, היה בעל היקף של 2 מטרים והכיל את המנועים ומערכות שליטה שונות.  
לסאליוט הייתה מערכת גיבוי לחשמל שהורכבה מסוללות כימיות, ומאגרי חמצן ומים נוספים למקרה הצורך. מחוץ לתחנה היו מערכות כפולות של פאנלים עם תאים פוט־וולטאים אשר נראו כמו כנפיים קטנות, מערכת ויסות החום ומערכות שליטה והתמצאות. 

בתחנת החלל הורכבו מספר מכשירים: טלסקופ 25 ס"מ, ספקטרומטרים, מכשירים למדידת טמפרטורה, טלסקופ לקרני רנטגן וציוד לניסויים בתחום רפואה וטכנולוגיה.

פעילות התחנה
------------

התחנה שוגרה ב-26 בדצמבר 1974 על ידי משגר פרוטון K תלת שלבי. מספר שבועות היא פעלה ללא צוות.

ב-12 בינואר 1975 לתחנה הגיע צוות ששוגר לחלל בחללית סויוז 17 עם אלכסיי גוברב וגאורגי גרצ'קו. הצוות שהה בתחנת החלל כחודש במהלכה ביצע מספר פרוקיטים מדעים.

במאי 1975 לתחנה הגיע צוות של סויוז 18 עם פיוטר קלימוק וויטאלי סבסטיאנוב. הם שהו בה כחודשיים.

בנובמבר 1975 לתחנה התחברה חללית לא מאוישת סויוז 20. היא הייתה מחוברת לתחנת החלל במשך 90 ימים, ב-16 בפברואר 1976 החללית התנתקה מתחנת החלל וחזרה לכדור הארץ בהצלחה.

בפברואר 1977 הוחלט להוריד את תחנת החלל מהמסלול באופן מבוקר והיא נשרפה באטמוספירה.

קישורים חיצוניים
----------------

ויקישיתוף מדיה וקבצים בנושא **סאליוט 4** בוויקישיתוף
* תיאור תחנת החלל סאליוט 4
* תיאור מפורט של מבנה תחנת החלל סאליוט 4 (ברוסית)

|  |  |  |
| --- | --- | --- |
| **הקודם**:**סאליוט 3** | **תוכנית סאליוט** | **הבא**:**סאליוט 5** |
אבקת מייק-אפ מינרלי אדומה שנמצאה בקבר מהמאה החמישית לפני הספירה בקורינתוס
**איפור מינרלי** הוא איפור המיוצר ממינרלים המצויים באדמה. בסיס האיפור המינרלי הוא אבנים המכילות פיגמנטים חזקים שרוסקו לאבקה. האיפור המינרלי נחשב טרנד חדש אך מקורותיו מצויים בהיסטוריה עוד מימי מצרים העתיקה. האיפור המינרלי זכה לעדנה, בין השאר, בעקבות התפתחות אלרגיות לאיפור רגיל אצל חלק מהאנשים.

מרכיבים
-------

האיפור המינרלי אינו מכיל אלכוהול, פראבן, טלק, בשמים, שמנים וחומרים סינתטיים. רבים ממרכיביו ניתן למצוא גם באיפור רגיל. כיום אין עדיין הגדרה חד משמעית לאיפור המינרלי או תקן קבוע הקובע מה הוא אמור להכיל; לכן חברות רבות יכולות להדביק תווית של איפור מינרלי על מוצריהם אשר מופקים מתרכובות שונות. מכאן יש הטוענים שהאיפור המינרלי הוא רק גימיק שיווקי ושם שונה למוצר שכבר קיים על המדפים. אך במספר מחקרים של דרמטולוגים ניתן למצוא הוכחות לכך שהאיפור המינרלי הטהור לא גורם לתופעות אלרגיות, ואף משפר את עור הפנים ומפחית נזקים. 

האיפור המינרלי נמצא בכמה צורות: נוזלי, אבקתי, ובאבקה דחוסה. המייק-אפ המינרלי האבקתי הוא המוצר המוביל ביותר, זאת בשל יתרונות האבקה - אבקה לא יכולה להתפרק ולכן אורך חיי המדף שלה ארוך יותר ממוצר נוזלי; היא גם לא יכולה לפתח פטרת כתוצאה ממגע עם אצבעות או חמצן; והאבקה קלה יותר על עור הפנים ולא חוסמת נקבוביות באותה רמה כמו נוזלים. להבדיל מפודרה, שגם היא אבקתית, המייק-אפ המינרלי האבקתי לא אמור להכיל בתוכו טלק (שסופח נוזלים ויכול לייבש את העור) וחומרים סינתטיים אחרים אשר מגרים את העור.

כיום נושא האיפור המינרלי עדיין בפיתוח, למרות שתולדותיו עוד נמצאו מימי מצרים העתיקה. קיימים חילוקי דעות לגבי יעילות האיפור המינרלי לעור, ויכולתו להזין אותו. עם זאת, יש הסכמה על כך שאיפור מינרלי אינו מזיק לעור ואינו מכיל חומרים סינתטיים ומשמרים.

אבקה טהורה של איפור מינרלי עשויה מארבעה מרכיבים בסיסיים: מיקה (Mica), טיטניום דו-חמצני (Titanium oxide), אבץ (Zinc oxide), ותחמוצות ברזל (Iron oxides). כל מרכיב הוא מינרל אשר נמצא בטבע. 

ישנן חברות שמוסיפות מינרלים שונים לתרכובת, כגון ביסמוט (Bismuth oxychloride), מינרל שיכול לגרום לגירוד בעור וחלק מהנשים מפתחות אלרגיה כלפיו; לכן לבעלי עור רגיש עדיף להימנע ממוצרי איפור מינרלי המכילים מינרל זה.

אבקת איפור מינרלי יכולה להתערבב עם שמנים טבעיים של העור או עם קרם הלחות שמונח על העור (במקרה של עור יבש), דבר שיוצר שכבה דקיקה של כיסוי על עור הפנים.

לקריאה נוספת
------------

* Besty Bates, Mineral Makeup Can Instantly Cover Bruising. Skin & Allergy News, 10 January 2010
* מחקר שהתפרסם ב- Journal of the American Academy of Dermatology, Volume 62, Issue 3, Pages 519-522, March 2010

קישורים חיצוניים
----------------

* What is mineral makeup, באתר mineral-makeup-world
* , באתר mineral-makeup-world

  

* 
*
פירוש נוסף ערך זה עוסק בקבוצת כדורגל ניגרית. אם התכוונתם למשמעות אחרת, ראו דולפינס (פירושונים).

**דולפינס** היא קבוצת כדורגל מהעיר פורט הרקורט, שבניגריה. התואר היחיד של הקבוצה הוא בהגעה לגמר גביע הקונפדרציה האפריקאי וההפסד בגמר לFAR רבאט ממרוקו. הקבוצה נקראה קודם לכן בשם "**איגל סמנט**".

הופעות באפריקה
--------------

בעונת 1998 השתתפה הקבוצה לראשונה בליגת האלופות האפריקאית, אז בשם "איגל סמנט" כאשר בשלב הראשון הקבוצה גברה על קבוצת ויטה קלאב מהרפובליקה הדמוקרטית של קונגו ובסיבוב השני גברה על קבוצת פטרו אתלטיקו מאנגולה אך בשלב הבתים, בו הוגרלה עם קבוצות איטואיל דו סאהל מתוניסיה, הארטס אוף אוק מגאנה ודינמוס מזימבבואה הקבוצה סיימה במקום האחרון בבית זה עם מאזן של שני ניצחונות, ארבעה הפסדים ואפס תוצאות תיקו והודחה מהמפעל.

בעונת 2005 הקבוצה החלה את העונה בליגת האלופות האפריקאית, כאשר היא עוברת בשלב המוקדם את קבוצת ראנאסימיאנטו מגינאה המשוונית ועברה לסיבוב הראשון, בו גברה על קבוצת הארטס אוף אוק מגאנה. בסיבוב השני הוגרלה הקבוצה מול קבוצת איי.אס.אי.סי. אבידג'ן לה היא הפסידה בדו-קרב פנדלים ועברה לשחק בגביע הקונפדרציה האפריקאי באותה עונה. בגביע הקונפדרציה הקבוצה התחילה בשלב הבתים של המפעל, בו הוגרלה עם קבוצות אל-איסמאעילי המצרית, אל-מוקעולון אל-ערב, המצרית גם כן ו־105 ליברוויל מגבון והעפילה לשלב הגמר לאחר שסיימה באותו הבית במקום הראשון עם ארבעה ניצחונות, שתי תוצאות תיקו ואף הפסד, אך בשלב הגמר הפסידה לקבוצת FAR רבאט המרוקאית. זהו ההישג הממשי הראשון והיחיד עד כה של הקבוצה בזירה הבינלאומית אי פעם.

בעונת 2007 הקבוצה שיחקה בגביע הפדרציה האפריקאי, אז עברה בסיבוב הראשון את קבוצת הוקס מגמביה והעפילה לסיבוב הראשון של 16 הגדולות, בו עברה את קבוצת חסאניה אגדיר ממרוקו. בסיבוב השני של 16 הגדולות הוגרלה הקבוצה נגד קבוצת מראנאטה מטוגו שהורדה אל המפעל מליגת האלופות והמשחקים ייערכו בחודש מאי, 2007.

שחקנים מפורסמים בעבר ובהווה
---------------------------

* כריסטופר קאנו
* צ'ידי אודיה
* אנדורנס אידהור
* איגו אוטגרי

תארים והישגים
-------------

### בניגריה

* **אליפות הפרמייר ליג הניגרי** (3): 1997, 2004, 2010/2011
* **הגביע הניגרי** (4): 2001, 2004, 2006, 2007

### באפריקה

* סגנית אלופת גביע הקונפדרציה האפריקאי (1): 2005 (השני בחשיבותו באפריקה)

קישורים חיצוניים
----------------

* פרופיל, באתר Transfermarkt
**פרברים רפיוג'יז** (באנגלית: **Parvarim Refugeez**) היא להקת היפ הופ ישראלית, שהוקמה בשנת 2000 והתפרקה בשנת 2007. הלהקה הייתה אחת מלהקות ההיפ הופ לייב היחידות בישראל, נחשבת לאחת מחלוצי להקות ההיפ הופ בישראל.

היסטוריה
--------

הלהקה הוקמה בשנת 2000 על ידי שמונת חבריה, תושבי מכבים-רעות. הטקסט של הלהקה עסק בגרסתם של חברי הלהקה לחיים ביישוב, באופן סאטירי, השואב השראתו מסרטי כנופיות וגנגסטא-ראפ. הלהקה שרה באנגלית ובעברית, וזכתה להצלחה[דרוש מקור] ברחבי הארץ. במהלך פעילותה הוציאה פרברים רפיוג'יז מספר סינגלים, אי.פי ואלבום בצורה עצמאית.

בשנת 2002, יצא אלבום המכיל תיעוד מלא של ההופעה הראשונה של הלהקה במועדון בארבי בתל אביב.

בשנת 2002 פורסמה גרסה חדשה לשירם, "כיכר פארטי", שהיה לשיר ההצלחה של הלהקה. חברי הלהקה הקימו את חברת התקליטים היי פייבר הפקות, דרכה הוציאה הלהקה מיני אלבום בשם "מודיעין בבילון", ובו חמישה שירים.

בשנת 2004 יצא מיני-אלבום שני ללהקה, בשם "Kikar Party". באותה שנה השתתפה הלהקה במופע של אמן הדאדא חוני המעגל וקבוצת סמרטוט בפסטיבל עכו בשם אוריינט אקספרס, שהיה פופולרי מאוד[דרוש מקור: על פי איזו מדידה?].

באותה שנה יצא הסינגל המצליח הראשון שלה "כיכר פארטי", אשר הושמע כמה וכמה פעמים בכמה תחנות רדיו שונות והיה ללהיט. השיר הפך למפורסם ויראלי עוד יותר, כאשר בזמן צילומי הקליפ שלו התרחש עימות בין חברי הלהקה למשטרה וכוחות מגב, והאירוע כולו תועד בקליפ וסוקר בהרחבהבתקשורת הארצית.

בשנת 2007 יצא אלבומה המלא הראשון והיחיד של הלהקה, תחת הלייבל היי פייבר הפקות, בשם "Rapperrarium". האלבום היה להצלחה, והכיל מספר שירים שהופיעו קודם לכן במיני האלבומים. בסוף אותה שנה התפרקה הלהקה.

חברי ההרכב
----------

* נמרוד דוויק - ראפ
* ניר אלהרר - ראפ
* גדי חינקיס - ראפ
* גבי בן משה - ראפ
* מתן ארגס - גיטרה
* אביטל תמר - גיטרה
* חגי זהבי - גיטרה בס
* אסף דורי - תופים
* אסף ארגס - DJ
* נועה פארן - שירה

דיסקוגרפיה
----------

### אלבומי אולפן

* 2007: Rapperarium

### מיני-אלבומים

* 2003: Modi'in Babylon
* 2004: Kikar Party

### אלבומי הופעה

* 2002: Live in the Barby

קישורים חיצוניים
----------------

* מתן שרון, סיפור הפרברים: לאן נעלם אחד ההרכבים החשובים בראפ הישראלי?, באתר Time Out תל אביב
* פרברים רפיוג'יז, באתר Qube

הערות שוליים
------------

1. ↑  מאת מתן שרון, לאן נעלמו הפרברים רפיוג'יז?, באתר טיים אאוט, ‏2017-05-29
2. ↑  "התנגשות בין המשטרה לצעירים שהשתתפו בצילומי סרטון של "פרברים רפיוג'יס"". *הארץ*. נבדק ב-2021-09-27.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008880789905171
* VIAF: 2276159820906314000006
* WorldCat (עם VIAF): 2276159820906314000006

 |
**אולפנית טבריה** היא אולפנה השייכת לרשת אורט. האולפנה שוכנת בטבריה, אולם משרתת את בנות האזור בהן בנות טבריה, הגליל התחתון, עמק יזרעאל, הגולן, הגליל העליון ועמק המעיינות.

היסטוריה
--------

בשנת הלימודים תשל"ט (1979) מונה אברהם ליפשיץ (לימים מזכ"ל בני עקיבא וראש המינהל לחינוך ממלכתי דתי) לנהל את התיכון המקיף בטבריה, שמנה אז 180 תלמידים ותלמידות. הוא הפריד את התיכון לשני מוסדות, ישיבה תיכונית לבנים ואולפנית לבנות, שבראשה עמד, ובשנת הלימודים הבאה, תש"מ (1980) החלו שני המוסדות את דרכם כמוסדות נפרדים.

ליפשיץ ניהל את האולפנית במשך 28 שנים וחצי ברציפות. כשעזב את הניהול ועבר למטה משרד החינוך כראש מינהל החינוך הממלכתי דתי היו בשני המוסדות יחד כ־1,200 תלמידים, מכל האזור, כולל מרמת הגולן ומן הגליל התחתון. אחריו ניהלה את האולפנית ברכה תור, שחינכה באולפנית וגם מילאה תפקידי רכזת וסגנית. החל מתשע"ט (2019) עומד בראש האולפנית הרב שמעיה כרמל, ממקימי ישיבת אורות הזורעים.

באולפנית לומדות בנות מכל אזור הצפון, מקיבוצים, מושבים ויישובים, מטבריה ומבית שאן. האולפנית מקבלת את כל בנות האזור, ומציבה את עבודת ה' ואת האינטגרציה כעקרונות מרכזיים הקשורים זה בזה: "וכולם מקבלים עליהם עול מלכות שמים זה מזה". הבנות הלומדות באולפנית באות מקשת רחבה של זרמים, כולל מסורתיות, דתיות לאומיות וגם מרקע חרדי, וממנעד סוציו-אקונומי רחב.

נכון לשנת 2022 מונה אולפנית טבריה כ-1000 בנות, כולל מעל ל-50 בנות חינוך מיוחד.

גישה חינוכית
------------

בנות האולפנית מתחנכות למעורבות חברתית ואזרחית ותרומה לקהילה, לא רק ביציאתן לשירות משמעותי בסוף לימודיהן, אלא עוד במהלך לימודיהן. מבחינה לימודית, האולפנית פועלת לאפשר לימוד מקצועות קודש לצד מצוינות לימודית וטכנולוגית. באולפנית פועל מערך מעורבות חברתית רחב ומגוון, המערך כולל התנדבויות קבוצתיות ואישיות, בתוך האולפנית בטבריה וביישובים הסמוכים.

הצוות החינוכי
-------------

בראש האולפנית עומד הרב שמעיה כרמל ולצידו הרבנית שרהלה מסינג כמנהלת התיכון ולימור דידי מנהלת חטיבת הביניים. כל שכבה מנוהלת על ידי רכזת שכבה, ומונה 150-200 בנות, המחולקות לכיתות עיוניות, כיתות לימודיה, וכיתה קטנה. את השכבה מלווה גם יועצת. היועצת והרכזת מלוות את השכבה ארבע שנים ברצף. לכל שכבה גם מדריכות (בדרך כלל בשירות לאומי), המרכזות את הפעילות החברתית.

הצוות החינוכי קיבל את הכשרתו במסגרות תורניות ציוניות, חלק ניכר מהמחנכות והמדריכות הן בוגרות האולפנית, וגם חלק מהמורות המקצועיות.

בוגרות ידועות
-------------

* עליזה בלוך

קישורים חיצוניים
----------------

* 

* אתר האינטרנט הרשמי של אולפנית טבריה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296883605171

 |